als_Latn dik_Latn sag_Latn
ANKARA (AA) – Sipas informacioneve të marra nga Ministria turke e Punës dhe Sigurisë Sociale, gjatë vitit 2016 në Turqi kanë aplikuar për leje pune 86.467 persona, ndërkohë 73.584 prej tyre kanë fituar të drejtën e vizës së punës, raporton Anadolu Agency (AA).
Mijëra njerëz nga katër anët e botës aplikuan për vizë pune në Turqi gjatë vitit të shkuar, ndërkohë nëse do të bëjmë një vlerësim përkatësisë së tyre kombëtare, sirianët mbajnë vendin e parë me 13.298 aplikime.
Ministria ka vlerësuar me kujdes aplikimet, ndërsa ka refuzuar 2.483 aplikime pune. Ndërkohë nga 73.584 leje të pranuara 37.965 janë për meshkuj tdhe 35.619 janë për femrat. Sipas informacioneve të ministrisë 9.432 aplikime janë rikthyer për mungesë dokumentacioni, ndërsa 968 dosje presin për shqyrtim.
Lejet për punë të të huajve rriten çdo ditë e më shumë
Me leje të ministrisë 13.298 sirianë, 7.635 gjeorgjanë, 5.593 ukrainas, 4.397 kinezë, 3.474 turkmenë, 3.049 nga Kirgistani, 2.435 nga Uzbekistani, 1.970 nga India dhe 1.966 shtetas të Rusisë fituan të drejtën e punës në Turqi.
Ndërkohë krahas tyre edhe 1.191 shtetas të Britanisë, 1.165 të Gjermanisë, 1.134 qytetarë të SHBA-së, 888 italianë dhe 725 francezë kanë marrë leje pune në Turqi. Në këtë vend ka qytetarë që janë pajisur me leje pune edhe nga vende të tjera të botës si Togo, Burundi, Zambia, Haiti, Xhamajka, Vietnami, etj.
Ministria turke e Punës dhe Sigurisë Sociale gjatë vitit 2011 ka dhënë 17.467 leje qëndrimi në këtë vend për pune, gjatë vitit 2012 ka dhënë 32.277, gjatë 2013-ës 45.834, gjatë vitit 2014, 52.304 dhe gjatë vitit 2015 ka dhënë 64.833 leje qëndrimi për punë.
als_Latn als_Latn als_Latn als_Latn als_Latn als_Latn als_Latn